Die R332 is 'n streekspad wat deur die Baviaanskloof gaan. Die pad begin 10 km suid van Willowmore en eindig digby Humansdorp en is nie geteer nie. Die pad begin waar dit van die N9-nasionale pad afdraai. Hiervandaan gaan die pad suidoos en na ongeveer 48 km gaan dit oor die Nuwekloofpas in die Baviaanskloofberge. Nou draai die pad ooswaarts en volg die Baviaanskloofrivier. Na 'n verdere 42 km word die nedersetting Studtis bereik. Die Campbell-monument is net oos van Studtis. Nou gaan die pad deur Sandvlakte, Coleskeplaas en Cambria. Die pad gaan verby die Tjaart van der Walt-gedenknaald. Die pad neig nou meer suidooswaarts en dan net voor die R331 afdraai word by die afdraai na die Kougadam verbygery. Dan gaan die pad amper suidwaarts en sluit by die R330 aan net noord van Humansdorp. Die R330 bereik dan die N2-nasionale pad. Lys van streeksroetes in Suid-Afrika Genommerde roetes in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 South Africa Road Atlas. Mapstudio. ISBN 978-1-77026-154-9 Dept Transport